Aalborg kommune øger indsatsen mod tobaksrøg - blandt andet med et samarbejde med restauratørerne i Jomfru Ane Gade.

Aalborg kommune skal være fri for tobaksrøg. Derfor arbejder kommunen sammen med virksomheder, institutioner, foreninger og organisationer om en mere røgfri kommune og det er nu med ti nye medlemmer - herunder foreningen af restauratører i Jomfru Ane Gade. Ud over restauratørerne er de nye partnere i aftalen: Keolis Busser, Viva Bolig, Aalborg Garden, SOSU Nord, VUC & HF Nordjylland, Tech College Aalborg, Aalborg Studenterkursus, Kræftens Bekæmpelse og Lungeforeningen. De nye partnere bliver en del af et netværk med i alt 27 partnere. I netværket bliver der mulighed for at udveksle erfaringer og nye idéer til røgfrie initiativer. Der er i alt 27 partnere og alle tilbydes generel rådgivning om røgfrie initiativer og gratis rygestopkurser.